# Li Andersson

Li Sigrid Andersson (Turku, 13 de maig de 1987) és una política suec-parlant finlandesa, presidenta del partit Aliança d'Esquerra, diputada del Parlament finlandès, regidora de la seva ciutat natal i antiga portaveu de l'organització juvenil del seu partit. Des del 6 de juny de 2019 ostenta el càrrec de ministra d'Educació.

## Trajectòria

A les eleccions parlamentàries de 2015, fou escollida amb el major nombre de vots personals al Sud-oest de Finlàndia (amb 17 seients), superant fins i tot els presidents del Partit de la Coalició Nacional i la Lliga Verda. A les eleccions municipals de 2017 fou una de les candidatures de fora de Hèlsinki que obtingué més vots, assolint el sisè lloc absolut a tota Finlàndia.
Al febrer de 2016, anuncià la seva candidatura a la presidència del partit Aliança d'Esquerra. El 6 de juny de 2016 obtingué 3,913 vots (61.85 %) en una elecció no oficial entre els membres del partit. La decisió quedà confirmada l'11 de juny de 2016 en una reunió del partit a Oulu.
Després de les eleccions parlamentàries de 2019, en les que l'Aliança d'Esquerra obtingué quatre escons més, s'uní al gabinet Rinne liderat pel Partit Socialdemòcrata de Finlàndia, assolint el 6 de juny de 2019 el càrrec de ministra d'Educació. Després del col·lapse del gabinet al desembre de 2019, continuà en el càrrec, aquesta vegada integrant el gabinet Marin.

## Història electoral

Els resultats electorals obtinguts en els diferents comicis en els que es presentà foren:

### Eleccions municipals

| Any | Municipi | Vots | Resultat |
| 2008 | Turku | 175 | No electa |
| 2012 | Turku | 2,422 | Electa |
| 2017 | Turku | 6,415 | Electa |

### Eleccions parlamentàries

| Any | Districte electoral | Vots | Resultat |
| 2011 | Sud-oest de Finlàndia | 2,170 | No electa |
| 2015 | Sud-oest de Finlàndia | 15,071 | Electa |
| 2019 | Sud-oest de Finlàndia | 24,404 | Electa |

### Eleccions del Parlament Europeu

| Any | Districte electoral | Vots | Resultat |
| 2014 | Finlàndia | 47,599 | No electa |

## Referències

* ↑ Vento, Harri: Li Andersson: Sosiaalidemokraatit ovat hukassa – keskusta ottaa heidän roolinsa
* ↑ Auvinen, Suvi: Historien jäänteistä kohti nykyaikaa
* 1 2 «Government of Prime Minister Antti Rinne» (en anglès). Valtioneuvosto.fi. Arxivat de l'original el 2019-06-06. [Consulta: 9 juny 2019].
* ↑ «Statsrådets förordning om fördelning av riksdagsmandaten mellan valkretsarna (935/2014)» (en finès). Finlex.fi. [Consulta: 13 desembre 2019].
* ↑ «Li Andersson överlägsen röstdrottning» (en suec). Yle.fi, 19-04-2015. [Consulta: 17 juny 2017].
* ↑ «Här är valets drottningar och kungar» (en suec). Yle.fi, 10-04-2017. [Consulta: 17 juny 2017].
* ↑ «STT: Li Andersson lähtee vasemmistoliiton puheenjohtajakilpaan» (en finès). Yle.fi, 03-02-2016. [Consulta: 6 juny 2016].
* ↑ «Li Andersson voitti vasemmistoliiton jäsenäänestyksen uudesta puheenjohtajasta» (en finès). Yle.fi, 06-06-2016. [Consulta: 6 juny 2016].
* ↑ «Li Andersson kruunattiin virallisesti puheenjohtajaksi» (en finès). Iltalehti.fi, 11-06-2016. [Consulta: 11 juny 2016].
* ↑ «Tässä ovat Marinin hallituksen ministerit – joukko äänikuningattaria, pikapaluun tekijä, maailman nuorin pääministeri» (en finès). Yle.fi, 09-12-2019. [Consulta: 11 desembre 2019].
* ↑ «Information and Result Service» (en anglès). Tulospalvelu.vaalit.fi. [Consulta: 15 abril 2019].